Herwin saam | Netwerk24
Herwinning is een van die projekte waaroor die Fichardtpark Woonbuurt­vereniging (FWA) ernstig is.
Volgens Johanna Venter, woord­voerder van die vereniging, is rommelherwinnaars steeds goed bedrywig op Donderdae wanneer die vullissakke in dié woonbuurt uitgesit word.
Sy sê dit skep ’n probleem omdat die vereniging probeer om die woonbuurt netjies te hou.
’n Bykomende herwinningsplan, in samewerking met ’n diensverskaffer wat elke laaste Saterdag van die maand op die parkeerterrein by die biblioteek blikkies, bottels, papier en plastiek versamel, is in Julie begin.
Venter sê op 25 Augustus het dié metode van herwinning werp vrugte af. reeds meer herwinbare produkte opgelewer as op 21 Julie.
Sy sê die FWA ondersteun die vermindering van die gebruik van plastiek en verkry inkopie­sakke sodat die aankoop van plastieksakke by winkels verminder kan word.
Bloemfonteiners word genooi om op Saterdag 15 September van 09:00 tot 12:00 hul e-afval na die parkeerterrein by die Fichardtpark-biblioteek te bring.
Dit sluit alle produkte in wat met elektrisiteit of batterye werk waarvoor mense nie meer nut het nie.
Gewone herwin­bare produkte sal ook ontvang word.